પરંતુ અચાનક મુંબઈ નગરિયામાં એક નવો કોબ્રા જેવો ઉદ્યોગપતિ આવે છે સૌરવ સિંઘાનિયા (કરણ સિંહ ગ્રોવર). એ ગ્રોવર વળી શર્મન સામે ગુલશન ગ્રોવર જેવી વલ્ગર પ્રપોઝલ મૂકે છે કે તું માગે એટલા પૈસા આપું, પણ તારી નાગણ સાથે મારેય એક વાર નાગિન-ડાન્સ કરવો છે. બસ, આ સાંભળીને શર્મનની ફેણ ચડી ગઈ અને બન્ને મંડ્યા સામસામા એકબીજાને ડંખ મારવા (આ ડંખથી પિક્ચરમાં એક જણને રીતસર ઝેર પણ ચડે છે, બોલો). હવે સવાલ એ થયો કે એ ગુલશન જેવો કરણ સિંહ ગ્રોવરિયો વળી છે કોણ? અને એ આ શર્મન અને તેની કમનીય નાગણ ઝરીનની પાછળ શું કામ પડી ગયો છે?